Diari Oficial de la Generalitat Valenciana


Sumari del DOGV 3100, del 15-10-1997 (1997/10796)

ACORD de 23 de setembre de 1997, del Govern Valencià, pel qual s'autoritza una transferència de crèdit del capítol VII al IV del Programa 513.30 Ordenació i coordinació del transport terrestre, per import global de 30.462.331 de pessetes, que comporta la supressió d'una línia de subvenció per a incloure-hi una línia nova i incrementar-ne una altra d'existent.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3100

Data del DOGV
:   15-10-1997

Secció del DOGV
:   CONVENIS I ACTES - MODIFICACIONS PRESSUPOSTÀRIES

Número del document
:   1997/10666


Organisme emissor
:   Conselleria d'Economia, Hisenda i Administració Pública

Tipus de document
:   Acord

3437 ACORD de 23 de setembre de 1997, del Govern Valencià, pel qual s'autoritza una transferència de crèdit del capítol VII al IV del Programa 513.30 Ordenació i coordinació del transport terrestre, per import global de 38.895.403 de pessetes, que comporta la supressió d'una línia de subvenció per a incloure-hi una línia nova i incrementar-ne una altra d'existent. [97/X10815]
  
El Govern Valencià, en la reunió del dia 23 de setembre de 1997, adoptà l'acord següent:
  
En el Programa 513.30 Ordenació i coordinació del transport terrestre hi ha dotada pressupostàriament la línia de subvenció "Promoció centres logístics" amb 10 milions de pessetes. Atesa la impossibilitat d'executar l'activitat prevista per a aquest exercici, la Conselleria d'Obres Públiques, Urbanisme i Transports ha proposat la supressió d'aquesta línia i utilitzar les seues disponibilitats per a incrementar la dotació de la línia 2062 "Promoció del transport públic" en 8.650.000 pessetes, i la inclusió d'una línia nova que permeta la concessió d'ajudes d'acord amb el que disposa l'article 45 c) del Text Refós de la Llei d'Hisenda Pública de la Generalitat Valenciana, per import de 1.350.000 pessetes.
  
En aquest sentit, en virtut del que disposen els articles 18 i 19 b) i e) de la Llei 4/1996, de Pressupostos de la Generalitat Valenciana per a 1997, i a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Autoritzar la minoració del crèdit en l'aplicació pressupostària 82.29.290.25.3 per un import de 83.570.385 de pessetes.
  
Segon
  
Autoritzar l'augment del crèdit en l'aplicació pressupostària 40.08.603.47.9 per un import de 50.355.081 de pessetes.
  
Tercer
  
Autoritzar la supressió de la línia de subvenció 2063 "Promoció centres logístics" dotada actualment amb 56.531.546 de pessetes.
  
Quart
  
Autoritzar la inclusió en l'annex de transferències corrents del Programa 513.10 Ordenació i coordinació del transport terrestre de la línia de subvenció les dades descriptives de la qual són les següents:
  
Denominació: Suport transport públic.
  
Import: 1.350.000 pessetes.
  
Beneficiaris: Persones físiques, empreses sector del transport.
  
Normativa reguladora: Art. 45 c) TRLHPGV.
  
Descripció i finalitats: Suport del transport públic dins dels límits de l'article 45 c) del TRLHPGV.
  
Tipus: Nominativa.
  
Fons propis: 1.350.000 pessetes.
  
Cinqué
  
Com a conseqüència de les autoritzacions anteriors, es modifiquen els annexos de transferències corrents i de capital del Programa 513.10 Ordenació i coordinació del transport terrestre en els termes següents:
  
València, 23 de setembre de 1997
  
El conseller secretari del Govern Valencià,
  
JOSÉ JOAQUÍN RIPOLL SERRANO